หุ้นไทย21ธ.ค.ปิดเช้าบวก 5.99 จุด
ดัชนีหุ้นช่วงเช้าปิดที่ระดับ 1,012.50 จุด เพิ่มขึ้น 5.99 จุด (+0.60%) มูลค่าการซื้อขาย 7,366.42 ล้านบาท นักวิเคราะห์ฯเผยตลาดหุ้นเช้านี้รีบาวน์ทางเทคนิค
21 ธ.ค. 2553

ดัชนีหุ้นช่วงเช้าปิดที่ระดับ 1,012.50 จุด เพิ่มขึ้น 5.99 จุด (+0.60%) มูลค่าการซื้อขาย 7,366.42 ล้านบาท นักวิเคราะห์ฯเผยตลาดหุ้นเช้านี้รีบาวน์ทางเทคนิค
ตลาดหลักทรัพย์ปิดตลาดช่วงเช้าวันนี้(21ธ.ค.)ที่ระดับ 1,012.50 จุด เพิ่มขึ้น 5.99 จุด (+0.60%) มูลค่าการซื้อขาย 7,366.42 ล้านบาท  การซื้อขายหุ้นช่วงเช้าวันนี้ ดัชนีหุ้นไทยเคลื่อนไหวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,014.14 จุด และแตะจุดต่ำสุดของช่วงเช้าที่ระดับ 1,011.41 จุด
นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้ปรับตัวขึ้น มองว่าเป็นการรีบาวน์ทางเทคนิคหลังจากที่ได้ปรับตัวลงไปค่อนข้างมากใน 2 วันที่ผ่านมา ซึ่งเป็นไปในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะอยู่ในแดนบวกตามดาวโจนส์ฟิวเจอร์ส
ทั้งนี้ ที่ผ่านมาตลาดฯปรับตัวลงเพราะตอบรับเรื่องสถานการณ์ในเกาหลีมากเกินไป อีกทั้งขาดปัจจัยบวกเข้ามาหนุน ทำให้เกิดแรงขายทำกำไรออกมาก่อน แต่ตอนนี้สถานการณ์ในเกาหลีคงไม่มีอะไรแล้ว แม้ว่ายังต้องเกาะติดสถานการณ์อย่างใกล้ชิดต่อไป แต่เช้านี้หุ้นในกลุ่มพลังงานก็สามารถดีดกลับขึ้นมาได้ ทำให้ช่วยหนุนตลาดบ้านเราเป็นบวก 
ส่วนบรรยากาศการลงทุนในตลาดต่างประเทศช่วงนี้ค่อนข้างเงียบแล้ว เพราะใกล้วันเทศกาลคริสต์มาส อย่างไรก็ดี ครม.พิจารณายกเลิก พ.ร.ก.ฉุกเฉินฯ จะเป็นมุมมองที่ดีต่อนักลงทุนต่างประเทศที่ทำให้เห็นว่าเสถียรภาพได้กลับมาอีกครั้ง อีกทั้งตัวเลขการส่งออกไทยยังเติบโตแข็งแกร่งด้วย
แนวโน้มการลงทุนในช่วงบ่ายนี้ นายเกียรติก้อง กล่าวว่า ตลาดฯยังมีโอกาสที่จะขึ้นทดสอบแนว 1,015 จุดได้ หากดาวโจนส์ฟิวเจอร์ส และตลาดฮั่งเส็งยังสามารถยืนในแดนบวกต่อไปได้ ส่วนแนวรับให้ไว้ที่ 1,000 จุด และเชื่อว่าตลาดฯคงจะไม่หลุดแนวรับ   ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
IVL         มูลค่าการซื้อขาย 482.56 ล้านบาท ปิดที่  52.25 บาท ราคาไม่เปลี่ยนแปลง   
BANPU    มูลค่าการซื้อขาย 396.31 ล้านบาท ปิดที่ 776.00 บาท ลดลง  6.00 บาท 
TOP       มูลค่าการซื้อขาย 364.12 ล้านบาท ปิดที่  73.75 บาท เพิ่มขึ้น 1.00 บาท 
PTT      มูลค่าการซื้อขาย 346.62 ล้านบาท ปิดที่ 321.00 บาท เพิ่มขึ้น 3.00 บาท          
PTTAR   มูลค่าการซื้อขาย 325.39 ล้านบาท ปิดที่  36.75 บาท เพิ่มขึ้น 0.50 บาท